شەفەق نیوز/  بایلا خیسۆس خانمیگە خەڵک کوبا ٦٩ ساڵە ئی خانمە ١٣ جار ھاوسەرگیری کردیە، گشت شۊیەیلی وەرجە تەواوبۊین ساڵیگ لە هاوسەرگیریان وەگەرد ئەو ژنە چ مردنە یا بیسەروشۊن بۊینە.
٧ لەو پیاوەیلە لە رەوشەیل نادیار بیسەروشۊن بوون، سێیانتر  لە شۊیەلی خویان کوشتن، دوانتر لەو پیاوەیلە دڵیان وسیایە و مردنە، یەکیگیش وە روداو ھاتوچو گیان لەدەسدایە.
پۆلیس ھاڤانا لێکۆڵینەوە وەگەرد ئی ژنە کردیە لەوەر چەنبارە بۊن مردن و بیسەروشۊینی هاوسەرەیلی 
دۊیای لێکۆڵینەوەکردن وەگەرد هاوسایەیل و کەس وکاریەیل پیاوەیلە، دەرچگە ئی ژنە وە زور دەسناسە بان پۊیل و  دارایی پیاوەیلە و  دەس لەلیان وەشانیە و تۊن رەفتاری لەوەرانوەریان وەکارهاوردیە.
بایلا یەکیگ بۊیە لەو کەسەیل کار ریکلام کردیە ئەرا جگەرەی کوبی،  پاڵەوان بۆکسێن و زورانبازی ڕلرۆمانی بۊیە، چەن مەدالیای ناودەوڵەتی و کیشوەری وەدەسهاوردیە.
